ВЪТРЕШНИ ПРАВИЛА

ЗА

ИЗПЛАЩАНЕ НА ВЪЗНАГРАЖДЕНИЯ И РАЗХОДИ НА ВЕЩИ ЛИЦА,СВИДЕТЕЛИ,СЪДЕБНИ ЗАСЕДАТЕЛИ и СЪДЕБНИ ПРЕВОДАЧИ

ГЛАВА ПЪРВА

Общи положения

Чл. 1. (1) С тези вътрешни правила се уреждат условията и редът за определяне и изплащане на възнагражденията и разходите на съдебни заседатели, вещи лица, преводачи, свидетели по дела в Районен съд –Нови пазар.

* + 1. Целта на правилата е да бъде осигурен предварителен контрол за законосъобразност при изплащане на средствата.

ГЛАВА ВТОРА

**УСЛОВИЯ И РЕД ЗА ОПРЕДЕЛЯНЕ НА ВЪЗНАГРАЖДЕНИЯТА И**

**РАЗХОДИТЕ ЗА КОМАНДИРОВКА**

I.Вещи лица

Чл.2**(1)** Условията и редът за определяне и изплащане възнагражденията и разходите на вещите лица става съгласно наредбата по чл.403, ал.1 от Закона за съдебната власт (ЗСВ) и се прилагат за експертизи,назначени по наказателни,граждански,административни и изпълнителни дела.

(2)Вещите лица по делата се назначават с разпореждане на съдията-докладчик.

 (3)Вещото лице има право на възнаграждение за извършената експертиза ,както и направените разходи за използваните материали,консумативи,пособия,технически средства,машинно и компютърно време и други необходими разходи.

 (4)Когато експертизата е изготвена от повече от едно вещо лице, възнаграждение се определя на всяко едно от тях.

 (5) Когато за извършване на експертиза е определено вещо лице, което е служител на Министерството на вътрешните работи, съдът заплаща на МВР направените разходи за труд, консумативи и режийните разноски. Сумата за възнаграждение за експертиза, изготвена от вещо лице, служител на МВР или НИКК, гр.София се превежда по сметка на съответната организация. На вещото лице се изплащат само пътни,дневни и квартирни пари съгласно размерите ,предвидени в Наредбата за командировките в страната и Наредбата за служебните командировки и специализации в чужбина.

 **Чл.3** Пътни,дневни и квартирни пари се заплащат за всяко явяване на вещото лице,в случай, че представи съответните разходооправдателни документи.

 **Чл.4.(1)** Когато експертизата е назначена по искане на страни, които не са освободени от заплащане на разноски, възнаграждението се определя предварително с първоначален депозит, който се внася по набирателната сметка на съда.

 **(2)**По дела, по които страните са освободени от разноски, се определя първоначално възнаграждение от съдията-докладчик по делото. След изготвяне на експертизата и депозирането й по делото вещото лице подава молба за увеличаване на първоначалното възнаграждение при наличие на основания за това.

 **(3)**При определяне на необходимия депозит съдията съобразява и необходимите суми за изплащане на пътни, дневни и квартирни пари, свързани с изготвяне на експертизата. Отделно се присъждат суми за възнаграждение за труд за изготвяне на експертизата и за транспортни разходи.

 **Чл.5.(1)**Съдия-докладчикът,възложил експертизата,определя възнагражденията съобразявайки и преценявайки:

**1.** сложността и спецификата на поставените задачи;

**2.** компетентността и степента на квалификация на вещото лице;

**3.** времето, необходимо за извършване на експертизата;

**4.** обема на извършената работа;

**5.** необходимите разходи за извършването на експертизата, като употреба на материали, консумативи, използвани пособия, съоръжения и други;

**6.** други условия, оказващи влияние върху заплащането за извършената работа, в това число срочност на изпълнението, работа в почивни дни и национални празници.

 (2) Обстоятелствата по ал.1 т.3, т.4, т.5 и т.6. се установяват от вещото лице със справка - декларация съгласно приложение Наредба №Н-1 от 14.02.2023г.за вписването,квалификацията и възнагражденията на вещите лица.

 **(3)** При положение, че вещото лице не представи документи за разходите (за материали, консумативи, използвани пособия и др.), те се определят по преценка на съдията-докладчик по делото, назначил експертизата.

 **Чл.6(**1)За всеки действително отработен час се заплаща възнаграждение в размер на 3% от установената минимална работна заплата за страната към датата на възлагане на експертизата.

 (2)За особено сложни и специфични експертизи, извършени от висококвалифицирани вещи лица, възнаграждението може да бъде увеличено до 100 %.

 (3) За експертизи, извършени в почивни дни, възнаграждението може да бъде увеличено от 75 % до 150 %, а през дните на официални празници - от 100 % до 200 %.Когато се налага експертизата да бъде извършена в почивни дни или през дните на официални празници,това се посочва в акта за възлагане на експертизата.

 **Чл.7.** Когато експертизата е назначена по искане на страни, които не са освободени от заплащане на разноски, възнаграждението се определя предварително с първоначален депозит, който се внася по депозитната сметката на Районен съд – Нови пазар:

 **Чл.8 .**По дела, по които страните са освободени от разноски, се определя първоначално възнаграждение в размер на предвидения минимум по чл.6.

 **Чл.9.(**1)След получаване на експертизата по делото, съгласно справката на вещото лице, съдията – докладчик може да увеличи първоначално определеното възнаграждение съгл.чл.26,ал.3 от Наредба №Н-1 от 14.02.2023г.за вписването,квалификацията и възнагражденията на вещите лица., в т.ч. и за транспортните разходи, като се определи срок за внасянето му и определя срок на страната **за предварителното внасяне на посочената сума в справката –декларация в пълния й размер**  /до даване ход на делото/ по депозитната сметка на съда.

 **(2)** Когато са определени и внесени предварително парични средства в по – голям размер, отколкото са посочените в справка – декларацията, и след изрично искане от страната, която ги е внесла, съдията докладчик следва да ги възстанови.

 **(3)** Ако прецени, че са налице основания да увеличи първоначално определеното възнаграждение, съдията-докладчик възложил експертизата, определя окончателното възнаграждение.

 **(4)** Ако прецени, че са налице основания за намаляване на първоначално определеното възнаграждение, съдията, възложил експертизата, определя окончателно възнаграждение.

 **(5)** Ако вещото лице не представи справка-декларация за увеличението над първоначално определения размер или ако органът, възложил експертизата, прецени, че няма основание да увеличи възнаграждението, то остава в първоначално определения му размер.

 **Чл.10** (1)При явяване на вещото лице и отлагане на делото по независещи от него причини,на същото,освен разходите се заплаща възнаграждение в размер не по-малък от 20 лв.

 (2)При явяване на вещото лице пред съда за изслушване по изготвена в досъдебната фаза на наказателния процес експертиза,освен разноски за пътни,дневни и квартирни,се заплаща възнаграждение не по-малко от 20.00лв.

 **Чл.11** Възнаграждение се определя **и**  за устно допълнение към експертизата.

 **Чл.12.** При наличие на основания за увеличаване или намаляване на първоначално определеното възнаграждение, съдията-докладчик, възложил експертизата, определя окончателно възнаграждение.

 **Чл.13(1)** На вещото лице се определят и разходи за командироване (пътни, дневни и квартирни), съгласно Наредбата за командировките в страната и Наредбата за служебните командировки и специализации в чужбина.

 **(2)** Пътни, дневни и квартирни пари се определят и за всяко явяване на вещото лице пред органа, назначил експертизата.

 **(3)** Не се признават за пътни разходи,освен за случаите по чл.5,ал.1,т.6 –по преценка на съдията-докладчик,назначил експертизата:

* разходи за билет за самолет, освен когато командировката е в чужбина
* пътни разходи без представяне на билет или друг документ,удостоверяващ извършения разход
* разходи за една нощувка над 50лв.

 **(4)** Пътни разходи при пътуване с обществен транспорт се определят срещу представени билети - датите на пътуване върху билетите следва да съвпадат с дните на явяване в Районен съд - Нови пазар.

 **(5)** Пътните разходи, извършени с лично МПС /Сметка за изплатени пътни с ЛМПС/,  се определят след представяне на следните разходооправдателни и доказателствени документи от вещото лице до съдията-докладчик по делото:

* Сметка за направени и изплатени пътни разходи с лично моторно превозно средство ,в която вещото лице вписва своите име, презиме и фамилия, номер и година на делото, дата на съдебното заседание, вида и марката на моторното превозно средство, маршрута и разстоянията в километри по републиканската пътна мрежа. Към Сметка за полагащите се пътни разходи , се прилагат задължително следните разходи – оправдателни и доказателствени документи:

Оригинален фискален бон за заредено гориво с дата отговаряща или предходна на датата на съдебното заседание (в рамките на същия месец);

Копие на свидетелството за регистрация на МПС - ЧАСТ I на съответното лично моторно превозно средство, заверено от вещото лице „ВЯРНО **С ОРИГИНАЛА”.**

Разпечатка за разходната норма, определени от производителя на моторното превозно средство, за най-икономичния режим на движение (от интернет сайт, техническа - сервизна книжка или от специализирана литература).

Разпечатка за маршрута и разстоянията в километри по републиканската пътна мрежа, по които се установяват пътните пари - сайта <https://www.bgmaps.com>.

В сметката да се посочи изрично по коя банкова сметка да се преведат парите.

 В случай ,че вещото лице не представи Разпечатка за маршрута и разстоянията в километри по републиканската пътна мрежа, по които се установяват пътните пари - сайта <https://www.bgmaps.com>, такава да се изготви от съдебния секретар по разпореждане на съдията-докладчик, след което разпечатката се приложи към другите разходооправдателни документи.

 **(6)** Съдията-докладчик по делото определя пътните разходи, след като е проверил за наличието на всички документи по ал.5.

 **(7)** При непредставяне на разходооправдателни документи, или при констатирано несъответствие с повече от един ден, между дните на извършване на разхода и представените разходооправдателни документи, съдията-докладчик по делото отказва признаването им като пътни разходи.

 **Чл.14 .** (1)На вещото лице, когато остава да нощува в мястото на командировката, се определят дневни пари в размер на 40 лева за всеки ден от командировката, а когато **не нощува и изпълнява служебните си задължения през по-голямата част от работното време(повече от 4 часа ) , се определят дневни пари в размер на 20 лева** (чл.19 ал.1, ал.2 от Наредбата за командировки в страната).

 **(2)** На вещото лице се определят квартирни пари за нощуване в мястото на командировката в размер на действително платените (вкл. за данъци и такси) срещу представен документ, издаден по установения ред, но не повече от утвърдената от ВСС сума. Не се допуска компенсация между отделните нощувки. Не се заплащат квартирни пари,когато е ползвана безплатна нощувка в мястото на командировката.

 **(3)** Съдията-докладчик по делото определя квартирни пари, след като е проверил за наличието на разходооправдателен документ (фактура).

 **(4)** При непредставяне на разходооправдателен документ за нощувка, съдията-докладчик по делото отказва признаването им като квартирни разходи.

 **Чл.15(1)** Въз основа на определението на съдия-докладчика по делото, с което се определят дължимите на вещото лице възнаграждение за извършената експертиза,разходи за пътни,дневни и квартирни пари,съдебният секретар пристъпва към издаване РКО на съответното вещо лице до три работни дни от съдебното заседание.

 (2)РКО се издава в два екземпляра - за счетоводството на Районен съд – Нови пазар и за прилагане по делото.

 (3) В РКО съдебният секретар попълва следните реквизити:

1. номер на РКО;

2. кой съд го издава;

3. дата на издаване на РКО;

4. дата на определението от съдебното заседание;

5. вид, номер и година на делото;

6. имената на вещото лице, като преди името се посочи, че разходния ордер се издава за вещо лице;

7. от коя сметка на съда следва да бъде изплатено възнаграждението - бюджетна или депозитна. Ако е от депозитните средства в горния десен ъгъл на РКО се записва дата постъпване на средствата от депозита по сметката на съда;

8. посочва се какъв е характерът на плащането:

а) сумата за определеното възнаграждение на ВЛ се попълва в т. "а" на РКО на основание постановения съдебен акт, съобразен с подадената справка-декларация и сложността и спецификата на експертизата, времето за нейното извършване и направените разходи;

б) в т. "б" от РКО се отразява сумата за определените от съда разноски (пътни, дневни и квартирни), като тяхното одобряване от състава на съда следва да се извършва след представянето на документи, удостоверяващи извършения разход;

  **(**4**)** Пътните, дневните и квартирните пари, свързани с изготвяне на експертизата, се заплащат заедно с определеното възнаграждение от внесения депозит, съответно от сумите по бюджетната сметка или от набирателната сметка на Районен съд - Нови пазар.

 **Чл.16**(1)Контрол за правилното отразяване в съдебните ордери за възнагражденията на вещите лица се осъществява от районния съдия – докладчик по делото. Ордерите се подписват от съдията - докладчик и само при наличието на обективни пречки за това, от дежурен съдия или председателят на съда, след съпоставяне със справката – декларация, приложена по делото и определението на съда в съдебния протокол.

 **(2)**При дублиране на издадени РКО за изплащане на суми на вещи лица, дисциплинарна отговорност носи лицето, изготвило съответния РКО.

 **Чл.17** (1) Издадените от съдебните секретари РКО, ведно с представените от вещите лица справки –декларации и разходооправдателни документи, се предават в тридневен срок след приключване на съдебното заседание по делото на служителя, упражняващ предварителен контрол, който след извършване на проверка за законосъобразността на издаденият документ, като резултата от нея удостоверява с подпис.При установяване на несъответствия служителят нанася корекции, като за същите се уведомява съдията-докладчик.

 (2)След извършване на предварителния контрол, разходния касов ордер се предава в счетоводството на съда за текущо начисляване на дължимите суми.

 **Чл. 18.(1)** Изплащането на възнаграждения и разходите на вещи лица се извършва по банков път. За изплащането им вещото лице трябва да представи в счетоводството на съда към издадения РКО и следните документи:

1. ако е самоосигуряващо се лице - фактура и декларация (лицата, които упражняват професията „вещо лице", въз основа на предварително вписване в списъка на вещите лица към съда, се обхващат от определението за „лица упражняващи свободна професия", т.е. самоосигуряващи);
2. ако не е самоосигуряващо се лице – вещото лице попълва декларация за това и възнаграждението се изплаща с Сметка за изплатени суми по чл. 45, ал. 4 от ЗДДФЛ.
	* + 1. Банковият превод за възнаграждението и разходите се извършва в срока по чл.27, ал.1, изречение второ от Наредба № Н-1 от 14.02.2023 г.
			2. Счетоводството изготвя бюджетно платежно нареждане, което се подписва от гл. счетоводител и Административния ръководител – Председател на съда.

 **Чл.19.** До края на съответният месец счетоводството на съда подава информация в НАП за начислените за месеца данъци и осигуровки, при наличие на такива.

 **II.СВИДЕТЕЛИ**

 **Чл.20.(1)** Свидетелят има право на възнаграждение, с което се компенсира загубата на доход, вследствие неявяването на работа, ако бъде поискано до края на съдебното заседание.

 **(2)** Свидетелят представя на съдията-докладчик по делото заверено копие на заповед за отпуск на основание чл.157, ал.1, т.4 КТ и документ от работодателя, удостоверяващ месечното му трудово възнаграждение.

 **(3)** Когато свидетелят не работи никъде, същият няма право на възнаграждение за времето, за което е призован.

 **Чл.21.(1)** На свидетеля се определят разноски за пътни разходи по реда на Наредбата за командировките в страната, ако бъдат поискани до края на съдебното заседание.

 **(2)** Не се признават за пътни разходи :

* разходи за билет за самолет, освен когато командировката е в чужбина
* пътни разходи без представяне на билет или друг документ,удостоверяващ извършения разход
* разходи за една нощувка над 50лв.

 **(3)** Пътни разходи при пътуване с обществен транспорт се определят срещу представени билети - датите на пътуване върху билетите следва да съвпадат с дните на явяване в Районен съд - Нови пазар.

 **(4)** Пътните разходи, извършени с лично МПС /сметка за изплатени пътни с ЛМПС/,  се определят след представяне на следните разходооправдателни и доказателствени документи от свидетеля до съдията-докладчик по делото:

* Сметка изплатени пътни лично моторно превозно средство , в която свидетеля вписва своите име, презиме и фамилия, номер и година на делото, дата на съдебното заседание, вида и марката на моторното превозно средство, маршрута и разстоянията в километри по републиканската пътна мрежа. Към Сметка за полагащите се пътни разходи , се прилагат задължително следните разходи – оправдателни и доказателствени документи:

Оригинален фискален бон за заредено гориво с дата отговаряща или предходна на датата на съдебното заседание (в рамките на същия месец);

Копие на свидетелството за регистрация на МПС - ЧАСТ I на съответното лично моторно превозно средство, заверено от вещото лице „ВЯРНО **С ОРИГИНАЛА”.**

Разпечатка за разходната норма, определени от производителя на моторното превозно средство, за най-икономичния режим на движение (от интернет сайт, техническа - сервизна книжка или от специализирана литература).

Разпечатка за маршрута и разстоянията в километри по републиканската пътна мрежа, по които се установяват пътните пари - сайта <https://www.bgmaps.com>.

В сметката да се посочи изрично по коя банкова сметка да се преведат парите.

 В случай ,че свидетелят не представи Разпечатка за маршрута и разстоянията в километри по републиканската пътна мрежа, по които се установяват пътните пари - сайта <https://www.bgmaps.com>, такава да се изготви от съдебния секретар по разпореждане на съдията-докладчик,след което разпечатката се приложи към другите разходооправдателни документи.

 **(5)** Съдията-докладчик по делото определя пътните разходи, след като е проверил за наличието на всички документи по ал.4.

 **(6)** При непредставяне на разходооправдателни документи, или при констатирано несъответствие с повече от един ден, между дните на извършване на разхода и представените разходооправдателни документи, съдията-докладчик по делото отказва признаването им като пътни разходи.

 **Чл.22.(1)** На свидетеля, когато остава да нощува в мястото на командировката, се определят дневни пари в размер на 40 лева за всеки ден от командировката, а когато **не нощува и изпълнява задълженията си през по-голямата част от работното време (повече от 4 часа ), се определят дневни пари в размер на 20 лева** (чл.19 ал.1, ал.2 от Наредбата за командировки в страната).

 **(2)** На свидетеля се определят квартирни пари за нощуване в мястото на командировката в размер на действително платените (вкл. за данъци и такси) срещу представен документ, издаден по установения ред, но не повече от утвърдената от ВСС сума. Не се допуска компенсация между отделните нощувки. Не се заплащат квартирни пари, когато е ползвана безплатна нощувка в мястото на командировката.

 **(3)** Съдията-докладчик по делото определя квартирни пари, след като е проверил за наличието на разходооправдателен документ (фактура).

 **(4)** При непредставяне на разходооправдателен документ за нощувка, съдията-докладчик по делото отказва признаването им като квартирни разходи.

 **Чл.23(1)** Въз основа на определението на съдия-докладчика по делото ,с което се определят дължимите на свидетеля разходи за пътни, дневни и квартирни пари, съдебният секретар пристъпва към издаване РКО до три работни дни от съдебното заседание.

 (2)РКО се издава в два екземпляра - за счетоводството на Районен съд – Нови пазар и за прилагане по делото.

  **(3)** Пътните, дневните и квартирните пари, свързани с явяването на свидетеля пред съда , се заплащат заедно с определеното възнаграждение от внесения депозит, съответно от сумите по бюджетната сметка или от набирателната сметка на Районен съд - Нови пазар.

 III.**СЪДЕБНИ ЗАСЕДАТЕЛИ**

 **Чл. 24. (1)** Съдебните заседатели са част от съдебния състав по наказателни дела в Районен съд-Нови пазар.

* + - 1. Съдебните заседатели получават възнаграждение от бюджета на съдебната власт по реда на чл. 73 от ЗСВ и същото се дължи за всеки заседателен ден,като се определя въз основа на действително отработените часове за деня,които съответстват на времетраенето на съдебното заседание до обявяването на съдебния акт ,,включително и за започнат час. Размерът на възнаграждението на съдебните заседатели се равнява на една двадесет и втора от 60 на сто от основната заплата за районен съдия, но не по-малко от 20 лв.на ден..
			2. Всяка актуализация на размера на възнаграждението се извършва със заповед на Административния ръководител - Председател на съда.

 **Чл.25** (1)На основание чл. 73, ал. 5 от ЗСВ на съдебните заседатели се възстановяват разходите за транспорт, които са направили във връзка с участието си в съдебни заседания по реда на Наредбата за командировките в страната.

* **(2)** Не се признават за пътни разходи :
* разходи за билет за самолет, освен когато командировката е в чужбина
* пътни разходи без представяне на билет или друг документ,удостоверяващ извършения разход
* разходи за една нощувка над 50лв.

 **(3)** Пътни разходи при пътуване с обществен транспорт се определят срещу представени билети - датите на пътуване върху билетите следва да съвпадат с дните на явяване в Районен съд - Нови пазар.

 **(4)** Пътните разходи, извършени с лично МПС /сметка за изплатени пътни с ЛМПС/, се определят след представяне на следните разходооправдателни и доказателствени документи от съдебния заседател до съдията-докладчик по делото:

* Сметка за изплатени пътни разходи с лично моторно превозно средство , в която съдебният заседател вписва своите име, презиме и фамилия, номер и година на делото, дата на съдебното заседание, вида и марката на моторното превозно средство, маршрута и разстоянията в километри по републиканската пътна мрежа. Към Сметка за полагащите се пътни разходи, се прилагат задължително следните разходи – оправдателни и доказателствени документи:
* Оригинален фискален бон за заредено гориво с дата отговаряща или предходна на датата на съдебното заседание (в рамките на същия месец);
* Копие на свидетелството за регистрация на МПС - ЧАСТ I на съответното лично моторно превозно средство, заверено от вещото лице „ВЯРНО **С ОРИГИНАЛА”.**
* Разпечатка за разходната норма, определени от производителя на моторното превозно средство, за най-икономичния режим на движение (от интернет сайт, техническа - сервизна книжка или от специализирана литература).
* Разпечатка за маршрута и разстоянията в километри по републиканската пътна мрежа, по които се установяват пътните пари - сайта <https://www.bgmaps.com>.
* В сметката да се посочи изрично по коя банкова сметка да се преведат парите.
* В случай ,че съдебният заседател не представи Разпечатка за маршрута и разстоянията в километри по републиканската пътна мрежа, по които се установяват пътните пари - сайта <https://www.bgmaps.com>, такава да се изготви от съдебния секретар по разпореждане на съдията-докладчик,след което разпечатката се приложи към другите разходооправдателни документи.

**Чл.26** (1)Дължимото възнаграждение и разходи на съдебните заседатели се изплащат по банков път до 15-то число на месеца , следващ месеца за който са дължими.

(2) Съдебният заседател е задължен да подаде в Районен съд – Нови пазар декларация по образец, в която да декларира обстоятелства свързани с изплащане на възнаграждението му по чл. 45, ал. 4 от ЗДДФЛ.

(3)При настъпила промяна в декларираните обстоятелства, съдебния заседател е задължен да подаде нова декларация.

 **IV. СЪДЕБНИ ПРЕВОДАЧИ**

 **Чл.27.(1)** Условията и редът за определяне и изплащане възнагражденията и разходите на съдебните преводачи става съгласно наредбата по чл. 403, ал. 2 от Закона за съдебната власт (ЗСВ) и Наредба №Н-1 от 16.05.2014г.за съдебните преводачи .

* + - * 1. Съдебните преводачи по делата се назначат с разпореждане на съдията.

 **Чл.28**(1) Съдебният преводач има право на възнаграждение за извършения устен или писмен превод, както и за направените разходи за използваните материали,консумативи,пособия,технически средства и други необходими разходи.

 (2)Пътни, дневни и квартирни пари се заплащат и за всяко явяване на съдебния преводач пред органа, назначил превода.

 **Чл.29**.При явяване на съдебен преводач и отлагане на делото по независещи от него причини освен разходите се заплаща и възнаграждение в размер на 15лв.

  **Чл.30 (1)** Възнаграждението и разходите на преводачите се изплащат въз основа на писмено разпореждане на съдията-докладчик, който ги е назначил.

* + - * 1. Възнаграждението и разходите на преводачите се изплащат по банков път, съответно от бюджетната сметка или от внесения депозит по набирателната сметка на съда.

 **Чл.31**.При определяне на възнагражденията,съдията-докладчик ,назначил превода съобразява и преценява :

 **1.** сложността и спецификата на поставените задачи;

 **2.** компетентността и степента на квалификация на вещото лице;

 **3.** времето, необходимо за извършване на експертизата;

 **4.** обема на извършената работа;

 **5.** необходимите разходи за извършването на експертизата, като употреба на материали, консумативи, използвани пособия, съоръжения и други;

 **6.** други условия, оказващи влияние върху заплащането за извършената работа, в това число срочност на изпълнението, работа в почивни дни и национални празници.

 **Чл.32**. Ако съдебният преводач не представи документи за разходите, те се заплащат по преценка на органа, назначил превода.

 **Чл.33** За всеки превод се заплаща възнаграждение съгласно действително отработените часове, както и направените разходи.

 Когато преводът е изготвен от повече от един съдебен преводач, възнаграждението се заплаща на всеки от тях.

 **Чл.34** (1) За всеки действително отработен час се заплаща възнаграждение в размер на 15 лв.

 (2)Броят на действително отработените часове се установява от справка-декларация.

 (3)За особено сложни и специфични преводи,извършени от висококвалифицирани преводачи, възнаграждението може да бъде увеличено до 100 %.

 **(4)** За преводи, извършени в почивни дни, възнаграждението може да бъде увеличено от 75 % до 150 %, а през дните на официални празници - от 100 % до 200 %.Когато се налага преводът да бъде извършен в почивни дни или през дните на официални празници,това се посочва в акта за възлагане на същия.

 **Чл.35(1)** Писмени преводи се извършват на документи, постъпили в съда на чужд език, необходими по делата или за образуване на дело. При превод на документи е необходимо, да има разпореждане от съдията, за извършване на превода и да бъде представена фактура и/или справка - декларация за направените разходи от страна на преводача на основание чл. 23, ал. 2 от Наредба № Н-1 от 16.05.2014 г.

 (2)При устен превод в съдебно заседание съдебния секретар изисква от преводача да бъде представена фактура и/или справка - декларация за направените разходи. Ако съдебният преводач не представи документи за разходите, те се заплащат по преценка на органа, назначил превода, съобразно чл.34,ал.1.

 **Чл.36** (**1)** На съдебния преводач се определят и разходи за командироване (пътни, дневни и квартирни), съгласно от Наредба № Н-1 от 16.05.2014 г.

 **(2)** Пътни, дневни и квартирни пари се определят и за всяко явяване на преводача пред органа, назначил експертизата.

 **(3)** Не се признават за пътни разходи,освен за случаите по чл.5,ал.1,т.6 –по преценка на съдията-докладчик,назначил експертизата:

* разходи за билет за самолет, освен когато командировката е в чужбина
* пътни разходи над 20 лева в една посока без представяне на билет
* разходи за една нощувка над 35лв.

 **(4)** При непредставяне на разходооправдателни документи, или при констатирано несъответствие с повече от един ден, между дните на извършване на разхода и представените разходооправдателни документи, съдията-докладчик по делото отказва признаването им като пътни разходи.

 **Чл.37.(1)** На съдебния преводач, когато остава да нощува в мястото на командировката, се определят дневни пари в размер на 40 лева за всеки ден от командировката, а когато **не нощува и изпълнява служебните си задължения през по-голямата част от работното време (повече от 4 часа ) , се определят дневни пари в размер на 20 лева** (чл.19 ал.1, ал.2 от Наредбата за командировки в страната).

 **(2)** На съдебния преводач се определят квартирни пари за нощуване в мястото на командировката в размер на действително платените (вкл. за данъци и такси) срещу представен документ, издаден по установения ред, но не повече от утвърдената от ВСС сума. Не се допуска компенсация между отделните нощувки.Не се заплащат квартирни пари,когато е ползвана безплатна нощувка в мястото на командировката.

 **(3)** Съдията-докладчик по делото определя квартирни пари, след като е проверил за наличието на разходооправдателен документ (фактура).

 **(4)** При непредставяне на разходооправдателен документ за нощувка, съдията-докладчик по делото отказва признаването им като квартирни разходи.

 **Чл.38**.**(1)** Въз основа на определението на съдия-докладчика по делото , с което се определят дължимите на съдебния преводач възнаграждение , разходи за пътни, дневни и квартирни пари, съдебният секретар пристъпва към издаване РКО на преводача до три работни дни от съдебното заседание.

 **Чл.39(1)** Съдебният секретар или съдебния деловодител издават разходен касов ордер (РКО) в два екземпляра с попълнени задължителни реквизити въз основа на разпореждане на съдията-докладчик по делото.

 В случаите когато възнагражденията и разходите са платими от депозитната сметка, съдебният секретар или съдебния деловодител, е длъжен да извърши проверка за наличие на документ за внесен депозит по делото.

 **Чл.40(**1) Съдебния секретар предоставя издадения РКО на служителя осъществяващ предварителен контрол. Служителят осъществяващ предварителен контрол извършва проверка за правилността и законосъобразността на издаденият документ, като резултата от нея удостоверява с подпис. При установяване на несъответствия служителят нанася корекции.

 (2)След извършване на предварителния контрол, разходния касов ордер се предава в счетоводството на съда за текущо начисляване.

**Чл. 41 (1)** Изплащането на възнаграждения и разходите на преводачите се извършва по банков път. За изплащането им той трябва да представи в счетоводството на съда към издадения РКО и следните документи:

1. ако е самоосигуряващо се лице - фактура и декларация (лицата, които упражняват професията „вещо лице", въз основа на предварително вписване в списъка на вещите лица към съда, се обхващат от определението за „лица упражняващи свободна професия", т.е. самоосигуряващи);

2. ако не е самоосигуряващо се лице – попълва декларация за това и възнаграждението се изплаща с Сметка за изплатени суми по чл. 45, ал. 4 от ЗДДФЛ.

* + - 1. Счетоводството изготвя бюджетно платежно нареждане, което се подписва от гл.счетоводител и административния ръководител-председател на съда.

**ДОПЪЛНИТЕЛНИ РАЗПОРЕДБИ**

**§1.** По смисъла на тези правила:

1. **"Вещо лице"** е специалист със специални знания и умения, включен в списък по чл. 398 от Закона за съдебната власт, както и специалист със специални знания и умения, което е назначено при условията на чл.396 от Закона за съдебната власт.

2. **"Необходими разходи"** са разходите, използвани за материали, консумативи, съоръжения и други, без които експертизата не може да бъде изготвена.

3. **"Действително отработен час"** е времето за извършване на: оглед на обекти, събиране на образци за сравнително изследване, измерване, преглеждане на документи, справки в архиви, участие в назначени процесуални действия, експерименти, изследвания, анализи и други дейности, необходими за изготвяне на експертизата.

4. **"Експертиза"** е процесуално регламентирана дейност, извършвана по искане на компетентния орган от лица, които притежават специални знания за изследване на определени обекти или други обстоятелства, свързани с изясняването на определени обстоятелства.

5. „**Счетоводен разход** се признава за данъчни цели, когато е документално обоснован чрез първичен счетоводен документ по смисъла на Закона за счетоводството. Счетоводен разход се признава за данъчни цели и когато в първичния счетоводен документ липсва част от изискуемата информация по Закона за счетоводството, при условие че за липсващата информация са налице документи, които я удостоверяват.”

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§1.** Вътрешните правила за определяне и изплащане възнагражденията и разходите за командироване на вещите лица, свидетелите и съдебните заседатели са изготвени при спазване на ЗСВ, Наредба №Н-1 от 16.05.2014г.за съдебните преводачи, Наредба №7 от 28.09.2017г. за съдебните заседатели,Наредбата за командировките в страната и всички изисквания на действащите нормативни документи., Наредба № Н-1 от 14.02.2023г.за вписването,квалификацията и възнагражденията на вещите лица.

**§2.** Изменения и допълнения в резултат на промяна в нормативната база се извършват по реда на приемане на вътрешните правила.

**§3.** За неизпълнение на задълженията си по тези правила отговорните съдебни служители носят дисциплинарна отговорност.